Srednja škola Otočac temeljem članka 99. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 - ispravak, 90/11, 5/12, 16/12, 86/12, 94/13, 152/14, 7/17, 68/18, 98/19 i 64/20), članka 8. Pravilnika o pomoćnicima u nastavi i stručnim komunikacijskim posrednicima (NN 102/18, 59/19 i 22/20) i članka 6. Pravilnika o načinu i postupku zapošljavanja u Srednjoj školi Otočac objavljuje

**JAVNI POZIV  
za prijavu kandidata (m/ž) za obavljanje poslova pomoćnika u nastavi**

**za učenika s teškoćama u razvoju u Srednjoj školi Otočac**

I.

Nositelj projekta „Obrazovanje jednakih mogućnosti“ UP.03.2.1.03-0036 je Ličko-senjska županija, a koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III.“ temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014. – 2020., (u daljnjem tekstu: projekt).

II.

Na Javni poziv mogu se javiti kandidat koji ispunjavaju sljedeće uvjete:

**- završeno najmanje četverogodišnje srednjoškolskog obrazovanje,**

**- završeno osposobljavanje za pomoćnika u nastavi i stečena djelomična kvalifikacija,**

**- protiv kojih nije pokrenut kazneni postupak.**

Broj traženih kandidata: jedan (1).

III.

Sa odabranim kandidatima Škola će sklopiti Ugovor o radu na određeno nepuno radno vrijeme –

34 sata tjednodo 30. lipnja 2021. godine.

IV.

**Uz prijavu na javni poziv, kandidati su dužni priložiti sljedeću dokumentaciju:**

* životopis,
* dokaz o stručnoj spremi (preslika),
* dokaz o završenom osposobljavanju (preslika),
* dokaz o hrvatskom državljanstvu (preslika domovnice),
* dokaz o prebivalištu (preslika osobne iskaznice),
* potvrda o nekažnjavanju (original, ne starije od 6 mjeseci).

V.

Rok za podnošenje prijava **je 8 dana od dana objave ovog Javnog poziva.**

VI.

Kandidatom u natječajnom postupku smatra se osoba koja je podnijela pravodobnu i potpunu prijavu te ispunjava formalne uvijete iz natječaja.Nepotpune i nepravodobne prijave neće se razmatrati.

VII.

Za kandidate prijavljene na natječaj koji ispunjavaju formalne uvjete natječaja te čije su prijave pravovremene i potpune provest će se jedan ili više načina vrednovanja u skladu s Pravilnikom o načinu i postupku zapošljavanja u Srednjoj školi Otočac.

Način vrednovanja kandidata, mjesto i vrijeme održavanja vrednovanja i postignuti rezultati kandidata objavit će se na web stranici Škole <http://ss-otocac.skole.hr/natjecaji>

O rezultatima natječaja kandidati će biti obaviješteni na navedenoj web stranici u roku 15 dana od dana odabira kandidata. U slučaju sudjelovanja kandidata s pravom prednosti pri zapošljavanju, Škola obavijest o odabiru kandidata dostavlja e-mailom ili poštom svim kandidatima.

VIII.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja.

Kandidati koji se pozivaju na pravo prednosti pri zapošljavanju sukladno članku 102. stavku 1. – 3. Zakona o pravima hrvatskih branitelja iz Domovinskog rata i članovima njihovih obitelji (NN br. 121/17) uz prijavu na natječaj dužni su još priložiti i dokumentaciju propisanu člankom 103. stavkom 1. Zakona o pravima hrvatskih branitelja iz Domovinskog rata i članovima njihovih obitelji (poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)).

IX.

Sukladno članku 13. st. 3. Zakona o ravnopravnosti spolova (NN br. 82/08, 69/17) na natječaj se mogu javiti osobe obaju spolova.

X.

Prijave na natječaj sa potrebnom dokumentacijom dostavljaju se u zatvorenoj omotnici osobno ili poštom na adresu: Srednja škola Otočac, Ćirila i Metoda 2, 53 220 Otočac.

XI.

Podnošenjem prijave na natječaj, kandidati natječaja daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe natječajnog postupka suglasno važećim propisima o zaštiti osobnih podataka.

**R a v n a t e l j i c a**

**v.r. Adela Rukavina, prof.**